Тя е описана от английския всекидневник Guardian като „кралица на кривата (извивките)“, чиято „свободна архитектурната геометрия придава изцяло нов архитектурен стил“. Няколко от нейните основни проекти включват: Центъра за водни спортове, построен за Олимпийските игри в Лондон през 2012 г., музея за изкуство (Broad Art Museum) към Мичиганския университет в САЩ, операта в Гуанджоу и Пекинското международното летище в Китай. Някои от нейните награди ѝ биват връчени посмъртно, включително и статуетката от наградите „Брит“ за 2017 г.. Част от проектираните от нея сгради са били все още в процес на изграждане по време на смъртта ѝ, включително летището в Пекин и стадион Ал-Уакра в Катар – мястото, на което ще се проведе Световното първенство по футбол през 2022.